n_a

Wengi husema kuwa siasa ni maisha. Tangu nizaliwe, nilikuta siasa na hata wa leo siasa zingalipo. Kwa ufupi haziishi ila tu zinaweza kuchukua mifumo na maumbo mbalimbali kulingana na wakati, 

Siasa ya ulimwengu ilibadilika pakubwa katika miaka ya mwanzoni mwa miaka ya tisini. Mfumo wa ukomunisti ulioshamiri katika mataifa ya Ulaya Mashariki ulisambaratika. Huu ni mfumo ambao ulikuwako kwa miaka mingi. Mfumo huu ulijengwa kwenye imani ya kuwa, mataifa yana jukumu kubwa la kuhakikisha kuwa pana usawa katika ugavi wa rasilimali za taifa linalohusika. Huduma nyingi za kijamii zilifuata mkondo wa maamuzi ya viongozi wa nchi na chama ambacho kilikuwa na satua kubwa juu yaraia.* 

Mataifa mengi yaliyofuata mkondo huu wa siasa yaliamini kuwa yalitilia maanani utu na raia wake. Siasa ya ukomunisti iliamini kuwa siasa iliyoshika mizizi katika nchi za Ulaya ya Magharibi na Marekani, ya Ubepar. ilikuwa mbaya. Waliamini kuwa Ubepari unawavua watu utu wao na kuwafanya watende matendo ambayo hayana chembe ya ubinadamu. Walishikilia kuwa Ubepari ni mfumo uliotovukwa na utu. Si ajabu kuwa mtu mmoja anaweza kuwa tajiri kupindukia katika mazingira ya kuzungukwa na mafukara milioni hamsini. Ukomunisti uliamini kuwa Ubepari ni mfumo hasi ambao hatimaye unaweza kuiangamiza nchi. Nchi zilizofuata siasa ya Ubepari na mfumo wa soko huria, zilikuwa na sababu zao. 

Wao waliamini kuwa ukomunisti ulikuwa mfumo unaowatia raia kwenye kongwe kama watumwa. Walishikilia kuwa ukomunisti ulikuwa na imani potovu kuhusu umuhimu wa dini katika maisha ya binadamu. Kila binadamu anahitaji uhuru wa kuamua ataufuata mkondo upi wa mawazo na ataifuata dini ipi. Uhuru wa aina hii haupatikani katika nchi zilizofuata ukomunisti. Vilevile walishikilia kwamba dola haipaswi kufanya maamuzi yote kuyahusu maisa ya raia wake. Kila kiumbe ana uhuru wa kuama mambo yake ya kibinafsi. Kwa kiasi fulani waliopenda siasa ya Ubepari na soko huria waliakisi usemi wa mtaalamu mmoja aliyesema kuwa licha ya mtu kuzaliwa huru, kila mahali anaishi katika minyororo. 

Kwa sasa ni muhali kusema wazi ni mfumo upi ambao ni aali kuliko mwingine. Mfumo wa Ubepari na ule wa som huria unampa mtu mwenye juhudi nafasi ya kujiendeleza kabisa bila ya kuwepo vizingiti. Shida ni kuwa kujiendeleza huku huenda pia kukahusisha hadaa na ghiliba katika biashara anayoifanya. Ukomunisti kwa upande wake unaudhibiti uhuru wa kibinafsi wa mtu sana. Kila binadamu huhitaji uhuru ili aweze kujiendeleza. Wakati uliotangulia husambaratika kwa mfumo huu uliotawaliwa na tuhuma na vita baridi baina ya mataifa yaliyopigia debe na yale yaliyoupinga. Tatizo jingine la Ubepari ni kuwa mataifa yenye uwezo huyaangamiza yale yasiyo nao.